สายัณห์ สัญญา

สายัณห์ สัญญา เป็นนักร้องเพลงลูกทุ่งชาวไทย ผู้มีน้ำเสียง ลีลาอันเป็นเอกลักษณ์ และมีผลงานเพลงอันเป็นอมตะ ติดหูคนไทยมากมายหลายสิบเพลง ต่อเนื่องยาวนานกว่า 3 ทศวรรษ

**ประวัติ**

**ชีวิตช่วงต้น**
สายัณห์ สัญญา มีชื่อเล่นว่า เป้า มีชื่อจริงเดิมว่า สายัณห์ นามสกุล ดีเสมอ ภายหลังเปลี่ยนชื่อและนามสกุลเป็น พรสายัณห์ มีโชคดีเสมอ เกิดเมื่อวันที่ 31 มกราคม พ.ศ. 2496 (บางแหล่งบอกว่าเกิดปี 2495) ที่บ้านเลขที่ 63 หมู่ 6 ตำบลหนองโพธิ์ อำเภอหนองหญ้าไซ (เดิมแยกจากอำเภอเดิมบางนางบวช และ แยกจากอำเภอสามชุก) จังหวัดสุพรรณบุรี เป็นบุตรของนายอ่อง และนางบุญช่วย ดีเสมอ  มีพี่ชาย 1 คน แต่ได้เสียชีวิตไปตั้งแต่สายัณห์ยังเล็ก ๆ ครอบครัวประกอบอาชีพทำนา  เมื่อตอนเด็ก ๆ ได้ร่ำเรียนหนังสือที่โรงเรียนใกล้ ๆ บ้านคือ โรงเรียนบ้านใหม่ไร่อ้อย จนจบการศึกษาชั้นประถมศึกษาปีที่ 4 แล้วก็ออกมาช่วยพ่อแม่ทำนาที่บ้าน ไม่นานคุณพ่ออ่องก็เสียชีวิตกลางคัน ทำให้สายัณห์ต้องอยู่กับแม่ตามลำพัง

**เส้นทางสู่วงการเพลง**
สายัณห์นิยมชมชอบและรักการร้องเพลงลูกทุ่งมาตั้งแต่เด็ก ตระเวนประกวดร้องเพลงมามากมายนับครั้งไม่ถ้วน ได้รับรางวัลชนะเลิศมาก็หลายครั้ง โดยมีญาติผู้ใหญ่ที่ชื่อ "น้าสว่าง" เป็นผู้พาไปสมัครประกวดร้องเพลงตามสถานที่ต่าง ๆ จากนั้นออกมาช่วยพ่อแม่ทำนา 
จนกระทั่งวันหนึ่งในปี พ.ศ. 2509 วงดนตรี ผ่องศรี วรนุช มาเปิดทำการแสดงที่วัดราษฎร์บำรุง อำเภอดอนเจดีย์ จังหวัดสุพรรณบุรี ซึ่งบนเวทีจัดให้มีการประกวดร้องเพลง สายัณห์จึงมาสมัครเพื่อเข้าร่วมประกวดร้องเพลงด้วย แต่ปรากฏว่าเขาปิดรับสมัครไปก่อนแล้ว ในช่วงที่รอการตัดสินการประกวดร้องเพลง สายัณห์จึงขอขึ้นเวทีไปร้องโชว์แทน ซึ่งเพลงที่เขาร้องคือ เพลงแฟนจ๋า ของ สุรพล สมบัติเจริญ ปรากฏว่าเมื่อร้องเพลงจบได้รับเสียงปรบมืออย่างกึกก้องจากผู้ชม ขณะที่ผ่องศรี วรนุช ก็รู้สึกประทับใจ จึงรับสายัณห์เข้าวงดนตรี 
ที่นี่สายัณห์เริ่มออกเวทีในฐานะหางเครื่อง ต่อมาจึงมีโอกาสร้องเพลง โดยใช้ชื่อในวงการว่า กัมชัย ราษฎร์บำรุง, กรรมชัย ราชบำรุง, กัมชัย ราชบำรุง (สะกดต่างกัน แต่ออกเสียงเหมือนกัน) ซึ่งมีที่มาจากชื่อวัดราษฎร์บำรุง อันเป็นเวทีแจ้งเกิดของตน โดยช่วงนี้สายัณห์ได้ร้องเพลงของศรคีรี ศรีประจวบ เป็นหลัก และอยู่ที่วงดนตรีนี้ได้ 3 ปี วงก็ยุบ
จากนั้นสายัณห์จึงไปอยู่กับวงดนตรีอีกมากมายหลายวง อย่าง "รวมดาวกระจาย" ของครูสำเนียง ม่วงทอง, บรรจบ เจริญพร, ก้าน แก้วสุพรรณ และชินกร ไกรลาศ โดยในยุคนี้ได้มีโอกาสอัดแผ่นเสียง ซึ่งเพลงที่สามารถหาฟังได้ในปัจจุบัน คือเพลง "หักใจไม่ลง" ต่อมาสายัณห์มาอยู่กับวง "รวมพร" ของคุณเล็ก และคุณน้อยศรี อิงคะนันท์ เจ้าของปั๊มน้ำมันพรรุ่งโรจน์ ย่านบุคคโล และได้รับการสนับสนุนจากคนทั้งสองให้บันทึกเสียงเป็นครั้งแรก คือ "รักเธอเท่าฟ้า" ของครูฉลอง การะเกต ซึ่งทำให้เขาพอจะเป็นที่รู้จักของแฟนเพลงอยู่บ้าง
พ.ศ. 2515 สายัณห์ สัญญา มีความตั้งใจใฝ่ฝันที่จะเป็นนักร้องจึงแสวงหาโอกาสให้ตัวเองทั้งการเดินสายประกวดร้องเพลง และทำหน้าที่คนแบกกลอง หางเครื่องในวงดนตรี และย้ายวงไปเรื่อย ๆ จนกระทั่งโชคชะตาได้นำพาให้มาเจอผู้อุปการะ คือ คุณพ่อเล็กและแม่น้อยศรี อิงคะนันท์ ซึ่งเป็นเจ้าของปั๊มน้ำมันพรรุ่งโรจน์ บุคคโล และเป็นเจ้าของวงดนตรีรวมพร ผู้มีอุปการะทั้งสองออกทุนให้สายัณห์อัดแผ่นเสียงเริ่มต้นจากเพลงรักเธอเท่าฟ้า และเพลงพลัดคู่ แต่แผ่นเสียงไม่ได้รับการเผยแพร่ สร้างความเสียใจและท้อใจ ที่สุดก็เป็นเด็กล้างรถอยู่ที่ปั๊มน้ำมันพรรุ่งโรจน์ บุคคโล...ทำหน้าที่เด็กปั๊มสักระยะ โชคชะตาก็เข้าข้างอีกครั้งเมื่อ ครูชลธี ธารทอง ไปพบสายัณห์ สัญญา ที่ปั๊มน้ำมันแห่งนั้น เมื่อได้ยินเงาเสียงของศรคีรี ก็เกิดชอบใจ จึงแต่งเพลง "ลูกสาวผู้การ" และ "แหม่มปลาร้า" ให้สายัณห์ขับร้อง

**ก่อตั้งวงดนตรีและมีชื่อเสียง**
ตั้งแต่ปี พ.ศ. 2516 มีการตั้งวงดนตรีสายัณห์ สัญญา โดยแสดงครั้งแรกที่บึงพลาญชัย จังหวัดร้อยเอ็ด โดยได้รับค่าแสดงรวมกันทั้งวง 8,000 บาท และนับตั้งแต่นั้น สายัณห์ ก็ผลิตผลงานออกมาประดับวงการลูกทุ่งเมืองไทยมากมาย ในปี พ.ศ. 2525 สายัณห์ได้ผ่าตัดลำคอทำให้เสียงกลายเป็นเสียงแหบ และได้ฉายาว่า "แหบมหาเสน่ห์" จากนั้นในปี พ.ศ. 2527 สายัณห์ก็ได้เข้าสู่วงการภาพยนตร์อย่างเต็มตัว ทำให้ผลงานเพลงเงียบหายไปพักหนึ่ง ก่อนจะกลับมาทำผลงานเพลงอีกครั้ง
สายัณห์ สัญญา ได้ชื่อว่าเป็นนักร้องลูกทุ่งชายที่ได้รับความนิยมมากที่สุดหลังจากการถึงแก่กรรมของสุรพล สมบัติเจริญ แม้จะไม่เคยได้รับรางวัลทางการร้องเพลงใด ๆ เลยก็ตาม แต่สายัณห์ก็เป็นนักร้องที่มีเสน่ห์ มีคำออดอ้อนแม่ยก แฟนเพลง ผู้สนับสนุน ด้วยประโยคที่คุ้นเคยคือ รักสายัณห์น้อย ๆ แต่รักนาน ๆ  ซึ่งเป็นรูปแบบของพระเอกลิเก มีการไว้เคราแพะเป็นเอกลักษณ์ประจำตัว

**บทบาทการเมือง**
สายัณห์ สัญญา ชื่นชอบ พ.ต.ท.ทักษิณ ชินวัตร ถึงขั้นแต่งเพลงเชิดชูให้ และเคยขึ้นเวทีปราศรัยของ แนวร่วมประชาธิปไตยต่อต้านเผด็จการแห่งชาติ (นปช.) ที่ท้องสนามหลวง สนับสนุนให้ พ.ต.ท.ทักษิณกลับมาเป็นนายกรัฐมนตรีอีกครั้ง และได้สมัครเป็นสมาชิกพรรคเพื่อไทยด้วย เมื่อปี พ.ศ. 2552

**ชีวิตครอบครัว**
สายัณห์ สัญญาเคยใช้ชีวิตคู่กับวรรณพร สัมฤทธิ์ อดีตนางงามจังหวัดนครศรีธรรมราช มีบุตรและบุตรีด้วยกัน 4 คนคือ สวามินี เบสท์, ศิรประภา เกรซ, เวสารัช บิ๊ก และภัทรกัญญา เฟิร์ส ก่อนหน้านี้สายันต์มีบุตรชายอีกคนที่เกิดกับอารมณ์ แต่งทรง อดีตหางเครื่อง ชื่อ อนุสรณ์ มุสิกสินธุ์ ปุ้ม

**ชีวิตบั้นปลาย**
สายัณห์ สัญญา ได้รับการเข้าพักรักษาตัวด้วยโรคมะเร็งตับที่โรงพยาบาลศรีวิชัย เมื่อวันที่ 15 กรกฎาคม พ.ศ. 2556 ญาติกล่าวว่าขณะที่สายัณห์นอนพูดคุยกับครอบครัวที่บ้านพัก เกิดฟุบหมดสติ เนื่องจากอาการน็อกเบาหวาน หลังการตรวจอย่างละเอียดแพทย์พบจุด 4 จุดในตับอ่อน และอยู่ในสภาวะกระจายตัว แพทย์จึงนำชิ้นเนื้อไปตรวจ และพบว่าเป็นเซลล์มะเร็ง
ต่อมาสายัณห์ได้ย้ายไปรักษาตัวที่โรงพยาบาลพระราม 9 และโรงพยาบาลธนบุรีตามลำดับ โดยระหว่างการรักษาตัวในเดือนกรกฎาคม สายัณห์ได้ขออนุญาตแพทย์เพื่อขึ้นแสดงในคอนเสิร์ตอำลาขวัญใจคนเดิม ซึ่งจัดโดยโทรทัศน์ดาวเทียม แซบแชแนล ณ พระประแดงอาเขต จังหวัดสมุทรปราการ และได้ขออนุญาตแพทย์อีกครั้งเพื่อขึ้นแสดงคอนเสิร์ต ณ วัดไร่ขิง จังหวัดนครปฐม ในช่วงปลายเดือนสิงหาคม
ในวันที่ 8 กันยายน พ.ศ. 2556 แพทย์เปิดเผยว่า สายัณห์อยู่ในภาวะวิกฤติ ไตทำงานผิดปกติเป็นผลมาจากโรคมะเร็งตับที่แพร่กระจายไปทั่วร่างกายแล้ว อาการต้องดูวันต่อวัน และระวังไม่ให้มีโรคแทรกซ้อน ไม่เช่นนั้นคนไข้จะทรุดทันที ต่อมาเมื่อเวลา 12:35 นาฬิกาของวันที่ 11 กันยายน พ.ศ. 2556 สายัณห์ได้เสียชีวิตลงอย่างสงบที่โรงพยาบาลธนบุรี ญาติประกอบพิธีรดน้ำศพที่วัดไร่ขิงในวันที่ 12 กันยายน พ.ศ. 2556 และพระราชทานเพลิงศพ 19 ธันวาคม พ.ศ. 2556 ณ วัดป่าเลไลยก์วรวิหาร จังหวัดสุพรรณบุรี

**ผลงานเพลง**
สายัณห์ สัญญา ผลิตผลงานเพลงออกมามากมายหลายสิบชุด เช่น- "เกลียดห้องเบอร์ห้า"- "กินอะไรถึงสวย"- "กลิ่นแก้มนาง"- "กำนัน กำใน"- "กำลังใจให้สายัณห์"- "คอยน้องในงานบ้องไฟ"- "คนช้ำประจำชอย"- "แก้วจ๋า"- "ขอสละรัก"- "ขับรถหารัก"- "ขันหมากมาแล้ว"- "ของขวัญให้แฟน"- "ขอซับน้ำตาให้เธอเอง"- "ขออยู่ด้วยคน"- "ขวัญใจคนเดิม"- "ขวัญใจรั้วของชาติ"- "ข้าต้อยเพียงดิน"- "ขันหมากแต่งงาน"- "เขมรไล่ควาย"- "ขอบคุณเจ้าของมาลัย"- "ความรักเหมือนยาขม"- "คนซื่อที่ไร้ความหมาย"- "คนอกหักพักบ้านนี้"- "คนละซีกโลก สายัณห์ & ปิยะ"- "ความรัก...ความหลัง"- "คนชายแดน"- "คนสองใจ"- "คนสุดท้าย- "ความรักสีดำ"- "คิดถึงสายัณห์"- "คนไม่มีหัวใจ"- "ค่าน้ำนม ใครหนอ"- "คิงส์โพธิ์ดำ"- "คุญแจไข้ใจ"- "คุณขอมา"- "คุณขอมา 2"- "คู่แท้ คู่ฮิต 3"- "คู่ฮิต 3 นักร้องในดวงใจ"- "คู่ขวัญ คู่เพลง สายัณห์ & ผ่องศรี"- "ใครลีมใครก่อน"- "ใครหล่อกว่ากัน สายัณห์ & เด๋อ"- "โครงการลูกทุ่ง เอื้ออาทร"- "จากบ้านนาด้วยรัก"- "จำปีช้ำ"- "จูบอำลา"- "จากวันนั้นถึงวันนี้"- "จดหมายพ่ายรัก"- "แจ่มจริงแม่คุณ"- "โจมยง"- "ฉันรักเมืองไทย"- "ชื่อเด่นในเพลงดัง"- "ฟ้าบันดาล"- "เด็ดดอกฟ้า"- "แด่คนชื่อเจี๊ยบ"- "ดอกฟ้า เมืองไทย"- "ดอกไม้-เดือนเพ็ญ สายัณห์ & ปิยะ"- "ดวลเพลงดัง ดับเบิ้ลฮิต สายัณห์ & ศรเพชร"- "ดวลเพลงดัง สายัณห์ & ศรชัย"- "ดีที่สุด สายัณห์ สัญญา"- "เด๋อสัมภาษณ์สายัณห์"- "ตลกหน้าเวทีดนตรี เรื่อง บ้านน้อยกลางดง"- "ตาคุณเซ็กซี่"- "ต้นตระกูลเพลงดัง"- "ดังคับฟ้า"- "ต้นฉบับเพลงดัง"- "ต้นฉบับลูกทุ่งไทย"- "ตำนานเพลงเงินล้าน"- "ตายเพราะเหล้าดีกว่าเพราะเธอ"- "ต้นตำรับลูกทุ่งไทย"- "นางกวักมหาเสน่ห์"- "นางฟ้ายังอาย"- "น้ำตาอีสาน"- "หนุ่มเรีอนแพ"- "หนาวลมรัก"- "ในอ้อมกอด"- "บัวตูมบัวบาน"- "บุพแพสันนิวาส"- "บ่อยครั้งที่สายัณห์อกหัก"- "บันทึกการแสดงสดบนเวที สายัณห์ สัญญา"- "บิ๊กฮิต สายัณห์ สัญญา"- "ปิดบัญซีช้ำ"- "เปิดผนึกบันทึกช้ำ"- "เปิดเทอมรอรัก"- "เปิดกรุเพลงดัง สายัณห์ สัญญา"- "เปิดกรุเพลงดัง วิเชียร คำเจริญ"- "เปิดกรุเพลงดัง สุรพล สมบัติเจริญ"- "ผู้เสียสละ"- "ผู้แพ้รัก"- "ผู้ชายพันล้าน"- "พี่แพ้รัก"- "พ่อหอยโข่ง"- "เพื่อชีวิต ฮิตสามช่า"- "ภาพรัก ภาพหลอน"- "เพลงดังอมตะ สายัณห์ สัญญา"- "เพลงชุดเงินล้าน 10 เพลงดัง"- "เพลงเด็ด 11+1 นักร้อง"- "เพลงชุดเงินล้าน 12 เพลงดัง"- "เพลงดังฟังสบาย 12 นักร้อง 12 เพลงอมตะ"- "เพลงเด่น เพลงดัง สายัณห์ สัญญา"- "ฝากใจไว้อีสาน"- "เฝ้าไข้ใกล้เตียง"- "แฟนเก่า"- "มนต์เสียงเพลง"- "มะเร็งในอารมณ์"- "มหาชนคนลูกทุ่ง"- "มนต์เพลง สุรพล สมบัติเจริญ ชุด 2"- "มหกรรมเพลงฮิต 18 เพลงดังเงินล้าน สายัณห์ สัญญา"- "มหกรรม มันยกร่อง"- "มหกรรมดอนเจดีย์"- "มีแฟนหรือเปล่า"- "มันจะเหลือเรอะ"- "แม่จ๋าลูกอกหัก"- "เมา...มันส์ระเบิด"- "ไม่มีใครรักจริง"- "ยืนใจลอยคอยแฟน"- "น้ำตาสายัณห์"- "รอจนกว่าจะรัก"- "รอน้องเป็นแรงใจ"- "ราชาลูกทุ่งเสียงทอง"- "รวม 15 ศิลปินดัง"- "รวมฮิตดาวทอง สายัณห์ สัญญา"- "รวมฮิต รีมิกซ์ ดาวทอง 98 สายัณห์ สัญญา"- "รวมฮิต 18 เพลงเงินล้าน"- "รวมฮิตท็อปฮิตลูกทุ่งมาตรฐาน"- "รวมเพลงฮิต 120 เพลงดัง ดีที่สุด"- "รวมฮิต สายัณห์ & ศรเพชร"- "รวมฮิต 16 เพลงดัง"- "รวมฮิต ลูกทุ่งตลับทอง"- "รวมฮิต 16 เพลงเด็ด 11 นักร้อง"- "รวมเพลงแห่ขันหมาก 16 เพลงดัง"- "รวมดาวลูกทุ่ง"- "รวมเพลงเงินล้าน"- "รวมเพลงดีมีคุณภาพ"- "รวมฮิตเพลงดังเงินล้าน"- "รวมเพลงลูกทุ่ง IMF สายัณห์ สัญญา"- "รวมเพลงลูกทุ่ง IMF ที่สุดของลูกทุ่ง"- "รวมเพลงลูกทุ่ง IMF ลูกทุ่งมหาชน"- "รวมเพลงลูกทุ่ง IMF ลูกทุ่งอกหัก"- "รวมเพลงลูกทุ่ง IMF ลูกทุ่งคึกคัก"- "รวมเพลงลูกทุ่ง หลับไม่ลง"- "รวมเพลงดังหน้าเวที สายัณห์ สัญญา"- "รวมฮิตลูกทุ่งเสียงทอง สายัณห์ สัญญา"- "รวมเพลงลูกทุ่งฮิตโดนใจ ชุด 2"- "รวมลูกทุ่ง 10 ศิลปิน"- "รวมเพลงฮิต 5 ดาว"- "รักคนชื่อเพ็ญ"- "รักไม่ลีม"- "รักสลาย"- "รักครึ่งทาง"- "รักสาวระยอง"- "รำลึก 10 ขุนพล ลูกทุ่งไทย"- "รักคนที่เขารักเราดีกว่า"- "รำวงย้อนยุด คณะ รวมดาวลูกทุ่ง"- "รักเธอ...ตลอดเวลา"- "รักเธอเท่าฟ้า"- "รักติ๋มคนเดียว"- "รักเขาข้างเดียว"- "รักลำเอียง"- "รักสดุด"- "รักกับพี่ไม่มีหนาว"- "รักสายัณห์ ต้อยสัญญา"- "รักแพ้แพ้รถ"- "รักจนขาดใจ"- "รักแล้งเดือนห้า"- "รำเต้ย"- "ไร่อ้อยที่รัก"- "เรารัก ยอดรัก สลักใจ"- "เรีอนหอน้ำตา"- "ลาบางกอก"- "ลืมไม่ลง"- "วอนหาคู่"- "วอนแฟนเพลง"- "วันวานยังเพราะอยู่"- "วันสุดท้าย" - "วิวาห์สะอี้น"- "ไว้ลายสายัณห์"- "ลานเทสะเทือน"- "ลารักจากสวนแตง"- "ลูกสาวผู้การ"- "ลูกจ้างอกหัก"- "แล้วคำว่ารักก็เลีอน"- "ลูกทุ่ง สามทศวรรษ"- "ลูกทุ่งซูเปอร์แชมป์"- "ลูกทุ่งอมตะเพลงเมา"- "ลูกทุ่งทหารไทย"- "ลูกทุ่งชูเปอร์ฮิต"- "ลูกทุ่งกรุงไทย"- "ลูกทุ่งปัดฝุ่น"- "ลูกทุ่งเอฟเอ็ม"- "ลูกทุ่งสามช่า"- "ลูกคอทองคำ"- "ลูกทุ่งยอดฮิต"- "ลูกทุ่งฮิตโดนใจ"- "ลูกทุ่งสามช่า ชุด 2"- "ลูกทุ่งสุดยอดเพลงฮิต"- "ลูกทุ่งออเคสตร้า กาญจนาภิเษก"- "ลูกทุ่งพันล้าน สายัณห์ สัญญา"- "ลูกทุ่งเพลงดังฟ้งไพเราะ"- "ลูกคอพันล้าน"- "ลูกทุ่งฮิตติดคาเฟ่"- "ลูกทุ่งไทย ใจเกินร้อย"- "ลูกทุ่งเพลงฮิตที่คิดถึง"- "ลูกทุ่งฮิตโดนใจ ทหาร หาญ"- "ลูกทุ่งบิ๊กฮิต 2 สุดยอดตลอดกาล สายัณห์ & ยอดรัก"- "ลูกทุ่ง เมดเล่ย์ สามซ่า มันส์ ระเบิด"- "ลูกทุ่งรวมพล คนหลายชื่อ"- "ลูกทุ่งรวมดาวเพลงดัง"- "ลูกทุ่งย้อนยุคฮิตตลอดกาล"- "ลูกทุ่งเพลงดัง โดนใจคอเพลง"- "ลูกทุ่งสามช่า มันส์พะยะค่ะ"- "ลูกทุ่งขวัญใจไทยอีสาน"- "ลูกทุ่ง พลังไทย"- "ลูกทุ่ง 4 ดาวทอง"- "ลำนำเพลงลูกทุ่ง"- "ลูกทุ่งบิ๊กโบนัส"- "ลูกทุ่งคลาสสิค"- "ลูกทุ่งสู่ฝัน"- "ลูกทุ่งที่คิดถึง"- "ลูกทุ่ง ทองแท้ ถาม ตอบ"- "ลูกทุ่งตลับทอง สายัณห์ สัญญา"- "ลูกทุ่งปะทะเดือด สายัณห์ & ยอดรัก"- "ลูกทุ่งพเนจร"- "ลูกทุ่งพันล้าน 2"- "ล้นเหล้าชาวสยาม"- "หลงมนต์คนดำเนิน"- "หลานย่าโม"- "สายัณห์ขายใจ"- "สายัณห์คอยแฟน"- "สายัณห์ ชูเปอร์ฮิต"- "สายัณห์ ปิยะ ครั้งแรก ครั้งเดียว"- "สายัณห์ สุนารี คู่ขวัญ อมตะเงินล้าน"- "สายัณห์รวมฮิต"- "สายัณห์ยอดฮิต"- "สายัณห์ฮิตโดนใจ"- "สายัณห์จะแต่งงาน"- "สายัณห์ สเปเซี่ยล"- "สายัณห์อกหัก"- "สายัณห์ รำเต้ย"- "สายัณห์เพ้อ" - "สายัณห์กำพร้า"- "สายัณห์ สเปเชี่ยล ซีรี่ส์"- "สมโภชน์กรุงรัตนโกสินทร์ 200 ปี ประสานเสียง 14 เพลงดัง สายัณห์ สัญญา"- "สาวสองเมือง"- "สะใจหรือยัง"- "สวรรค์บ้านนา"- "สุขสันต์วันเศร้า"- "สุดยอดลูกทุ่งไทย"- "สุดยอดลูกทุ่ง ผู้ชายพันล้าน"- "สาวร้อยบ้านนา"- "สวยจริง"- "สายบัว"- "สลับรัก"- "สลับร้อง"- "สุดฮิตมรดกลูกทุ่งไทย"- "สั่งฟ้าฝากดิน"- "ศาลาคนเศร้า"- "ศิลปินเพลง สายัณห์ & ศรเพชร"- "เสียงขลุ่ยเรียกนาง"- "เสียงจากสายัณห์"- "เสีอพบสิงห์"- "เสียความรู้สึก"- "เสียดายลำดวน"- "สายัณห์รักจริง" - "สิ้นทางรัก"- "สิ้นกลิ่นดิน"- "สายัณห์มาแปลก"- "สายัณห์แสดงสด"- "สายัณห์พอสชิเบิ้ล สายัณห์เป็นไปได้"- "สายัณห์เงินล้าน"- "สายัณห์คอยคู่"- "สายัณห์คอยแฟน"- "สายัณห์ ปีทอง 28"- "สายัณห์คนเก่าพี่เป้าคนเดิม"- "สัญญาจากสายัณห์"- "สายด่วนลูกทุ่ง"- "สหกรณ์ลูกทุ่ง"- "สิ้นหวัง"- "เสน่ห์นักร้อง"- "นางฟ้ายังอาย"- "นักร้องนักเลง"- "นักร้องปีนโหด"- "นักเพลงผู้ยิ่งใหญ่"- "น้ำตาอีสาน"- "น้ำตานาง"- "หนุ่มพเนจร"- "หนุ่มรำโทน"- "หนึ่งในสยาม สายัณห์ สัญญา"- "หนึ่งในสยาม สุรพล สมบัติเจริญ"- "หนึ่งในสยาม รวมศิลปินลูกทุ่งชาย"- "หนึ่งดีกว่าสอง"- "นางโลม"- "นางกวัก...มหาเสน่ห์"- "หยาดเพชร"- "หนุ่มข้าวจ้าวสาวข้าวเหนียว"- "หนุ่มรำโทน"- "เหมือนข้าวลืมเคียว"- "มหกรรมดอนเจดีย์"- "มนต์เพลงคาราบาว"- "มนต์เพลงครูไพบูลย์ บุตรขัน"- "มนต์รัก ICU"- "มาลัยดอกรัก"- "มะเร็งในอารมณ์"- "ไม่มีวัน"- "เมตตาธรรม"- จัดทำขึ้นเพื่อเป็นกองทุนเพื่อเด็กไทย- "เมดเล่ย์ สุดยอด ลูกทุ่งกึ่งศตวรรษ"- "แม่ไม้เพลงดัง สายัณห์ สัญญา"- "ห้องนอนคนจน"- "อ้อนจันทร์"- "ไอ้หนุ่มรถไถ"- "ไอ้หนุ่มม 100 ล้าน"- "อยากไปให้พ้น"- "อมตะเสียงทอง"- "อมตะเพลงดังโดนใจ"- "อมตะเงินล้าน"- "อมตะยอดฮิต"- "อกหักซ้ำสอง"- "อมตะสายัณห์"- "อกหักซ้ำสาม"- "อกหักที่หมอชิต"- "อย่าหลงบางกอก"- "อย่ามาคิดถึงฉันเลย"- "อย่าลีมสายัณห์"- "อย่าลีมฉัน"- "โอเค ดาร์ลิ่ง"- "โอเค ดาร์ลิ่ง ปะทะ เมียไม่มาเมียไม่มี สายัณห์ & ยอดรัก"- "อกหักบ่อยครั้ง"- "อดีดรักสายัณห์"- "หอพักสตรี"- "ฮิตที่สุด"- "ซุปเปอร์ลูกทุ่ง"- "ซุปเปอร์ลูกทุ่ง ท็อปฮิต"- "ซูเปอร์ลูกทุ่งท็อปฮิตเพลงคู่ สายัณห์ & พุ่มพวง"- "โซว์การแสดงหน้าเวที สายัณห์ สัญญา"- "เทปทอง สายัณห์ สัญญา รวมฮิต 18 เพลงดัง"- "เทพธิดาหลงฟ้า"- "ทรงไทย"- "ทั้งรักทั้งแค้น"- "ท็อปฮิตลูกทุ่งมาตรฐาน"- "ท็อปฮิตตลับทอง"- "ท็อปฮิต 4 ดาว"- "ท็อปฮิตลูกทุ่งไทย"- "ที่สุด สายัณห์ 88"- "ที่สุดชีวิตสายัณห์"- "ที่สุดลูกทุ่ง ลูกทุ่งอกหัก"- "ที่สุดลูกทุ่ง ลูกทุ่งคึกคัก"- "ไทยดำรำพัน"- "ไถนาดีกกว่าไถคน"- "ธรรมชาติโหด"- "เธอรู้หรือเปล่า"- "ชายเจ้าน้ำตา"- "จดหมายเปื้อนน้ำตา"- "จิ๋มเป้า เขย่าเส้น"- "จัมโม้ฮิต 12 ปี อาร์สยาม ชุด ลูกทุ่งอมตะ"- "แฟนพันธุ์แท้ สายัณห์ สัญญา"- "ยกนิ้วให้"- "ย้อนรอยเพลงดัง 5"- "ยอดลูกทุ่ง สายัณห์ & ยอดรัก"- "ฮิตตัวพ่อ"- "ฮิตทั่วไทย ใจลูกทุ่ง"- "ฮิต No.1"- "2 ผู้ยิ่งใหญ่ สายัณห์ & ยอดรัก"- "14 ปีทอง สายัณห์ สัญญา"- "15 ที่ข้าแพ้"- "16 เพลงรักโดนใจ"- "16 ขุนพลเพลงลูกทุ่ง"- "16 เพลงซึ้งโดนใจ"- "The Best Of สายัณห์ สัญญา"- "The Retro Hits ชุด 1"- "RS Karaoke Vol.26"- "Save Hits ชูเปอร์ลูกทุ่ง"- "สายัณห์วอนแฟน" (ก.พ. 2550)
 ผลงานเพลงดัง
สายัณห์ สัญญา บันทึกเสียงเอาไว้กว่า 1, 200 เพลง และในจำนวนนั้นมีเพลงที่ได้รับความนิยมจากแฟนเพลงมากมาย เช่น- "รักเธอเท่าฟ้า"- "ลูกสาวผู้การ"- "แหม่มปลาร้า"- "ขาดเธอพี่ขาดใจ"- "ขาดเธอฉันตาย"- "ขออยู่ด้วยคน"- "นางฟ้ายังอาย"- "มีแฟนหรือเปล่า"- "คำสั่งเตรียมพร้อม"- "แม่ดอกซอมพอ"- "ทหารกองหนุน"- "กินอะไรถึงสวย"- "นางกวักมหาเสน่ห์"- "พบรักปากน้ำโพ"- "ลานเทสะเทือน"- "ถึงชั่วก็รัก"- "บอกแล้วน้องรวง"- "ปิดห้องร้องไห้"- "น้ำตาสายัณห์"- "ยินดีรับเดน"- "ล้นเกล้าเผ่าไทย"- "จำปาลืมต้น"- "หวานเป็นลมขมเป็นยา"- "นักเพลงคนจน"- "มนต์รักกาสะลอง"- "ฝากใจไว้อีสาน"- "ขาดเธอพี่ระทม"- "คาถามัดใจ"- "เกลียดห้องเบอร์ห้า"- "ความรักเหมือนยาขม"
*"ทุ่งร้างนางลืม"
*"รักเก้อ"
*"แฟนใคร"
*"บ้านใกล้เรือนเคียง"
*"แฟนเดิม"
*"รักที่ถูกลืม"
*"น้ำตาไอ้ก้อง"
*"รักจริงหรือเปล่า"- "ไก่จ๋า"- "หนึ่งปีที่ทรมาน"
*"ครูบ้านนอกบอกรัก"
*"รอยยิ้มที่ถูกลืม"
*"แพ้รักยับเยิน"- "บัวตูมบัวบาน"- "น้ำตาลาไทร"- "จำใจจาก"- "ไพรอำพราง"- "กระท่อมทองกวาว"- "ลานรักลานเท"- "สวรรค์สวาท"- "พ่อหม้ายตามเมีย"- "กระท่อมพ่อหม้าย"- "หลานรักวัยรุ่น"- "เซียมซีเสี่ยงรัก"
*"น้ำตาลก้นแก้ว"
*"โสนน้อยเรือนงาม"
*"ดาวจรัสแสง"
*"แอบมอง"
*"ลูกจ้าง"- "เมียจ๋า"- "พี่มาหาคู่"- "ลูกสาวใครหนอ"- "มาลัยดอกรัก"- "แก่นแก้ว"
*"เล็บมือนาง"- "หยิกแกมหยอก"- "น้ำนิ่งไหลลึก"- "สิบห้าหยก ๆ"- "รอหน่อยน้องติ๋ม"- "เรือล่มในหนอง"- "กิ่งทองใบหยก"- "วานนี้รักวันนี้ลืม"- "เธอมีของดี"- "แด่คนชื่อเจี๊ยบ"
*"สายัณห์ขายใจ"
*"รักจนขาดใจ"
*"กระท่อมชาวไร่"
*"อ่านหัวใจ"
*"เธอจะอยู่คอยใคร"
*"อยากรู้ใจเธอ"
*"อย่าลืมตัว"- "ผู้เสียสละ"- "เสียความรู้สึก"- "คนอกหักพักบ้านนี้"
*"เทพธิดาหลงฟ้า"- "ยืนใจลอยคอยแฟน"- "เหนือคำสาบาน"- "ลารักจากสวนแตง"- "เป็นโสดทำไม"- "สาวสวนแตง"- "ตัวไกลใจเหงา"- "ไอ้หนุ่มรถไถ"- "เฝ้าดอกฟ้า"- "โรครักกำเริบ"- "ทุ่งสานสะเทือน"- "รักแล้งเดือนห้า"- "เสียงขลุ่ยเรียกนาง"- "หนาวลมที่เรณู"- "ลานรักลั่นทม"- "พอหรือยัง"- "น้ำท่วม"- "บ้านนี้ฉันรัก"- "นักร้องบ้านนอก"- "คนชื่อเดือน"- "อกหักซ้ำสอง"- "สะใจหรือยัง"- "อกหักซ้ำสาม"- "อนุสรณ์ดอนเจดีย์"- "เมตตาธรรม"- จัดทำขึ้นเพื่อเป็นกองทุนเพื่อเด็กไทย- "บาปบริสุทธิ์"

**ผลงานการแสดงภาพยนตร์**
 พ่อหอยโข่ง (2523) รับบท สายัณห์- เสน่ห์นักร้อง (2526) รับบท เป้า ป่าโมก- สวรรค์บ้านนา (2526) รับบท สายัณห์- ลูกทุ่งพเนจร (2527) รับบท พัน- นักเพลงผู้ยิ่งใหญ่ (2527) รับบท สายัณห์ (รับเชิญ)- นักร้องนักเลง (2527) รับบท เป้า- ฟ้าบันดาล (2527) รับบท สายัณห์- แพแตก (2527) รับบท ไอ้เสือไผ่- นักร้องปืนโหด (2528) รับบท เป้า- ลูกทุ่งเสียงทอง (2528) รับบท สายัณห์- ความรักเหมือนยาขม (2530) รับบท เป้า
*เพลงรักลูกทุ่ง (2539) รับบท สายัณห์

**อ้างอิง**
หมวดหมู่:นักร้องลูกทุ่งชายชาวไทย
หมวดหมู่:นักแสดงชายชาวไทย
หมวดหมู่:บุคคลจากอำเภอหนองหญ้าไซ
หมวดหมู่:พุทธศาสนิกชนชาวไทย
หมวดหมู่:เสียชีวิตจากมะเร็งตับอ่อน
หมวดหมู่:เสียชีวิตจากมะเร็งตับ
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักร้องจากจังหวัดสุพรรณบุรี
หมวดหมู่:นักแสดงจากจังหวัดสุพรรณบุรี
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:บุคคลในยุครัชกาลที่ 9